Id-difensur Taljan ta' West Ham Angelo Ogbonna mistenni jdum barra mill-azzjoni għal disa' xhur wara li sofra qtugħ fil-ligamenti tal-irkoppa fil-partita kontra Liverpool. Fi stqarrija uffiċjali l-club ta' West Ham qal li wara li sarulu numru ta' testijiet ħareġ li Ogbonna sofra 'anterior cruciate ligament' u se jkun qed jiltaqa' ma' speċjalista aktar tard matul il-ġimgħa sabiex ikun tiderminat it-tul ta' kemm Ogbonna mistenni jdum barra mill-azzjoni.